Hotărârea Tribunalului din 8 mai 2019 – RW/Comisia
(Cauza T-170/17)1
(„Funcţie publică – Funcţionari – Articolul 42c din statut – Trimitere în concediu în interesul serviciului – Pensionare din oficiu – Interesul de a exercita acţiunea – Admisibilitate – Domeniul de aplicare al legii – Interpretare literală, contextuală și teleologică”)
Limba de procedură: franceza
Părțile
Reclamant: RW (reprezentanți: S. Orlandi și T. Martin, avocați)
Pârâtă: Comisia Europeană (reprezentanți: inițial G. Berscheid și A.-C. Simon, ulterior G. Berscheid și B. Mongin, agenți)
Obiectul
Cerere întemeiată pe articolul 270 TFUE și având ca obiect anularea deciziei Comisiei din 2 martie 2017 de trimitere a reclamantului în concediu în interesul serviciului în temeiul articolului 42c din Statutul funcţionarilor Uniunii Europene și, simultan, de pensionare din oficiu în temeiul celui de al cincilea paragraf al acestei dispoziţii
Dispozitivul
Anulează decizia Comisiei Europene din 2 martie 2017 prin care RW a fost trimis în concediu în interesul serviciului și, simultan, pensionat din oficiu.
Comisia suportă propriile cheltuieli de judecată, precum şi pe cele efectuate de RW, inclusiv pe cele aferente procedurii de măsuri provizorii.
____________
1     JO C 161, 22.5.2017.